Държавен вестник, бр. 51, 2009 г., стр. 15

Б Р О Й  51
Д Ъ Р Ж А В Е Н   В Е С Т Н И К
С Т Р .  15
2. определя числеността на академичния
съвет и избира неговите членове;
3. обсъжда и прави предложения по програ-
мата за развитие на академията;
4. обсъжда и приема годишния отчет на на-
чалника на Военномедицинската академия.
(10) За всяко заседание на общото събрание
се съставя протокол, който се подписва от пред-
седателя и от водещия протокола.
Чл. 15. (1) Академичният съвет е орган за
ръководство на учебната и научната дейност на
Военномедицинската академия.
(2) Академичният съвет се състои от 25 до 45
членове, избрани от общото събрание, като не
по-малко от три четвърти от членовете му са
хабилитирани лица.
(3) Академичният съвет се избира за срок
4 години.
(4) Академичният съвет:
1. обсъжда и прави предложения по основни
въпроси в приоритетни направления на науч-
ноизследователската и учебната работа във
Военномедицинската академия;
2. прави предложения за подготовката и раз-
витието на научно-преподавателския състав;
3. взема решения за създаване, преобразува-
не и закриване на департаменти, катедри и дру-
ги звена и назначаване на научно-преподава-
телски кадри в тях;
4. взема решения за обявяване на конкурси и
избиране на научно-преподавателски кадри;
предлага на началника на Военномедицинска-
та академия тяхното освобождаване, повиша-
ване или понижаване на научно-преподавател-
ска длъжност;
5. организира и отчита работата на докто-
рантите и специализантите;
6. предлага реда за повишаване квалифика-
цията на докторантите, специализантите и на-
учно-преподавателските кадри;
7. избира ръководителите на департаменти и
катедри с тайно гласуване с обикновено мнозин-
ство от присъстващите; в случай че никой от
предложените не получи необходимото мнозин-
ство, в 7-дневен срок се провежда нов избор между
двама от кандидатите с най-много гласове;
8. определя структурния състав на общото
събрание и организацията за избора на негови-
те членове;
9. избира извънредни професори и извънред-
ни доценти;
10. присъжда на български и чуждестранни
специалисти с принос към диагностично-лечеб-
ната и научната дейност на Военномедицин-
ската академия почетното звание “доктор хо-
норис кауза”;
11. взема решение за сдружаване с други
висши училища и научни организации.
(5) Началникът на Военномедицинската
академия е по право член на академичния съ-
вет и негов председател.
(6) Академичният съвет провежда редовни
заседания най-малко веднъж на 2 месеца.
(7) За свикването на заседание на академич-
ния съвет членовете му се уведомяват не по-
късно от 7 дни преди датата на заседанието,
като им се съобщава и дневният ред.
(8) Заседанието на академичния съвет е ре-
довно, ако присъстват не по-малко от две трети
от числения му състав. При определяне на кво-
рума от състава се изключват лицата в отпуск
поради временна неработоспособност, бремен-
ност, раждане и осиновяване и за отглеждане
на малко дете или в командировка извън стра-
ната. Общият брой на тези лица не може да
бъде повече от една пета от броя на лицата в
списъчния състав.
(9) При липса на кворум по ал. 8 заседание-
то се отлага с един час. Ако и тогава няма кво-
рум, заседанието се отсрочва с 3 работни дни.
(10) Заседанията на академичния съвет се
ръководят от неговия председател, а в негово
отсъствие—от избрано от членовете на акаде-
мичния съвет лице.
(11) Академичният съвет приема решения с
обикновено мнозинство от присъстващите на
заседанието чрез явно гласуване освен в случа-
ите по ал. 4, т. 7.
(12) За всяко заседание на академичния съ-
вет се съставя протокол, който се подписва от
председателя на съвета и от водещия протокола.
Чл. 16. (1) Военномедицинският съвет е кон-
султативен орган към началника на Военноме-
дицинската академия.
(2) Началникът на Военномедицинската
академия ръководи Военномедицинския съвет
и определя неговия състав и начина на функци-
онирането му.
(3) Военномедицинският съвет подпомага
началника на Военномедицинската академия при
организирането и вземането на решения по:
1. въпросите, отнасящи се до бойната готов-
ност и мобилизацията;
2. изпълнението на плана за диагностично-
лечебната дейност и неговата икономическа
ефективност;
3. предложенията на началниците на болни-
ци, ръководителите на департаменти, катедри,
клиники и лаборатории за подобряване дейност-
та на техните звена;
4. информационната дейност на Военноме-
дицинската академия и повишаването на ефек-
тивността є;
5. въвеждането на нови медицински методи
и технологии, повишаващи ефективността и
качеството на медицинските услуги;
6. други въпроси от дейността на Военноме-
дицинската академия.
Чл. 17. (1) Със заповед на началника на Во-
енномедицинската академия могат да се създа-
ват на функционален принцип помощни и кон-
султативни органи.
(2) Функциите и организацията на работа на
органите по ал. 1 се уреждат с правилници, ут-
върдени от началника на Военномедицинската
академия.